b'\n_START_ARTICLE_\nIvan Toma\xc5\xbei\xc4\x8d (1919\xe2\x80\x932014)\n_START_SECTION_\n\xc5\xbdivljenje in delo\n_START_PARAGRAPH_\nToma\xc5\xbei\xc4\x8d je v letih 1926\xe2\x88\x921931 obiskoval osnovno \xc5\xa1olo v rojstnem kraju, gimnazijo in licej pa od 1931-1939 v Frascatiju pri Rimu; 1935 je stopil v red Sinov Marijinega brezmade\xc5\xbenega srca (klaretincev) ter od 1939-1944 \xc5\xa1tudiral bogoslovje v Zafri (\xc5\xa0panija). V letih 1945\xe2\x80\x931946 je bil u\xc4\x8ditelj v Almendralejoju (\xc5\xa0panija), 1946 do 1953 kaplan v rimskem okraju Parioli. Leta 1954 je nastopil slu\xc5\xbebo bolni\xc5\xa1kega kaplana in bil isto\xc4\x8dasno vodja \xc5\xa1tudentskega doma Korotan na Dunaju. Kot dunajski kaplan je Toma\xc5\xbei\xc4\x8d za\xc4\x8del zbirati okoli sebe slovenske visoko\xc5\xa1olce in jim nuditi pomo\xc4\x8d, ki je dozorela v organizaciji gradnje \xc5\xa1tudentskega visoko\xc5\xa1olskega doma. Na Dunaju je poleg gradnje doma Korotan (1964-1966) vodil \xc5\xa1e gradnjo doma Koper (1976). Leta 1966 je za\xc4\x8del izdajati letna poro\xc4\x8dila doma Korotan v listu Glas Korotana. V okviru pomo\xc4\x8di je slovenskim \xc5\xa1tudentom za\xc4\x8del podeljevati Slom\xc5\xa1kove \xc5\xa1tipendije. _NEWLINE_Pater Toma\xc5\xbei\xc4\x8d se je sam odpovedal vodenju doma Korotan, \xc4\x8deprav bi ga lahko po pogodbi vodil, dokler bi hotel, novo vodstvo celov\xc5\xa1ke Mohorjeve dru\xc5\xbebe pa se je lotilo prenove doma v hotel in se zaradi dolgov odlo\xc4\x8dili za prodajo, kar ga je zelo prizadelo, saj je mislil, da Korotan po obstoje\xc4\x8di pogodbi ne more spremeniti svojega poslanstva.  _NEWLINE_Od leta 1985 je v sodelovanju z M. Borom in J. \xc5\xa0avlijem izdal ve\xc4\x8d razprav o Venetih in postal eden najvidnej\xc5\xa1ih in najbolj navdu\xc5\xa1enih zagovornikov venetske teorije o izvoru Slovencev. _NEWLINE_22. februarja 2014 je preminil v domu starej\xc5\xa1ih ob\xc4\x8danov v Ilirski Bistrici._NEWLINE_Posmrtno je iz\xc5\xa1la njegova knjiga Za resnico do zadnjega diha (2015).'